ลือกันให้แซด 16 มี.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
16 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด 
โดย...นายกระทิงหญิงฟลอร์




... “เจ้าสัวน้อย- สิทธิชัย ลีสวัสดิ์ตระกูล” เก่ง+เฮง  เพิ่มทุนก็ขายได้ ราคาหุ้นในกระดานยังขึ้นได้ทุกสถานการณ์  “เจ้าภาพ” ดูแลดีจริงจิ๊ง
 
... การบินไทย ( THAI ) เพิ่มทุน 1,000 ล้านหุ้น หรือขั้นต่ำ 1 หมื่นล้านบาท ยังไม่เคาะขายราคากี่บาท อย่างต่ำต้องเห็น 20 บาท จากราคาในกระดาน 24 บาท ถ้าได้ราคาดีอาจไม่ต้องขายหุ้นทั้งก้อน หุ้นได้รับผลกระทบไม่มาก ท้ายตลาดหุ้นเลยผงกหัวได้
... หุ้นธนายง ( TYONG ) ไม่รอดตั้งแต่ 15 มี.ค. - 2 เม.ย.ต้องวางเงินสดก่อนซื้อ (แคชบาลานซ์ )
...  บอร์ด “ดราก้อนวัน” ( D 1 ) ตั้งท่าประชุมตั้งแต่ 26 ก.พ. ที่ผ่านมา ก็มาตรงกับวันตัดสินยึดทรัพย์  พอเลื่อนมา 12 มี.ค. ยังเจอม๊อบเสื้อแดงตามมาราวี เห็นทีเลื่อนประชุมไปเรื่อย ๆ ใครที่รอเพิ่มทุน-แจกวอร์แรนต์ รอไปก่อน
... ใครที่รอลุ้นผู้จัดการตลาดหลักทรัพย์คนใหม่แทน “ภัทรียา เบญจพลชัย” ไม่เกินสัปดาห์นี้คงได้เห็นโฉมหน้ากัน รอบอร์ดตลาดเคาะ18 มี.ค.นี้ ก่อนส่งให้คณะอนุกรรมการชุดใหม่พิจารณาผลตอบแทนเจรจาเซ็นสัญญาเริ่มงานกัน